# Abelardo de la Espriella

| Abelardo de la Espriella |
| --- |
|   Irudi gehiago |
| Bizitza |
| Jaiotza | Bogota, 1978ko uztailaren 31 (47 urte) |
| Herrialdea |  Kolonbia  Ameriketako Estatu Batuak  Italia |
| Hezkuntza |
| Heziketa | Sergio Arboleda University (en)  lizentzia, master : zuzenbide Our Lady of the Rosary University (en)  graduondoko titulu : Administrazio Zuzenbidea Universidad Externado de Colombia (en)  graduondoko titulu : zigor-zuzenbide, kriminologia Universidad Autónoma del Caribe (en)  ohorezko doktore : zuzenbide |
| Hizkuntzak | gaztelania |
| Jarduerak |
| Jarduerak | abokatua, politikaria eta enpresaburua |
| Ideologia eta sinesmenak |
| Alderdi politikoa | hautagai independente |
|

---

 |
|       |

**Abelardo Gabriel de la Espriella Otero** (Bogota, 1978ko uztailaren 31) Kolonbiako abokatua, enpresaria eta eskuin muturreko politikaria da. 2026an Kolonbiako presidente aukerate zuten.

2026ko Kolonbiako Presidentetzarako hauteskundeetan *Defensor de la Patria* (Aberriaren defendatzailea) mugimenduko presidentegaia izan zen eta bigarren itzulian presidente aukeratu zuten. Dena dela, Ivan Cepedaren mugimendu politikoak hainbat mahai inpugnatu zituen. Azkenean, Cepedak onartu egin zuen de la Espriellaren garaipena.

Presidentetzako kanpainan, Espriellaren proposamenak hauek izan ziren: talde armatuekiko bake prozesuak amaitzea, zibilentzako armen garraioa legeztatzea, ministerioak kentzea, Kolonbia nazioarteko erakundeetatik ateratzea (Giza Eskubideen Gorte Interamerikarra eta Nazio Batuak kasu), eta Gustavo Petroren gobernuak apurtu zituen Kolonbia eta Israelen arteko harremanak berregitea.

Ultraeskuineko beste hainbat proposamen ere egin zituen: delinkuentziaren kontra gogor egitea, aberriaren eta familia tradizionalaren defentsa, merkatu askeko ekonomia, estatuaren murrizketa, jabetza pribatuaren defentsa, emakumeek haurdunaldia borondatez eteteko eskubidea murriztea, feminismoaren gaitzespena, eutanasia ukatzea eta adopzio homoparentalaren aurkako jarrera. Kanpainan egindako promesen artean dago Bakerako Jurisdikzio Berezia ixtea (honek epaitu zituen Kolonbian gizateriaren aurkako krimenak egin zituzten gerrillari eta militar ohiak) .

## Biografia

### Lehen urteak eta hezkuntza

1978ko uztailaren 31n jaio zen Bogotan, Kolonbian. Haurtzaroa eta nerabezaroa Monterian egin zituen. La Salle ikastetxean egin zituen ikasketak, eta 1994an batxilergoan graduatu zen. Sergio Arboleda Unibertsitatean Zuzenbide ikasketak amaitu zituen 2000. urtean.

2016an Karibeko Unibertsitate Autonomoak (Barranquilla, Kolonbia) Zuzenbideko Honoris Causa Doktore titulua eman zion. 2022an Iberoamerikako Abokatuen Federazioak Zuzenbideko Nazioarteko Honoris Causa Doktoretza eman zion.

### Ibilbide profesionala

*De La Espriella Lawyers Enterprise* zigor-zuzenbideko enpresa sortu zuen 2002an, eta eragin mediatiko handiko hainbat kasu kudeatu ditu bertan.

*De La Espriella Style* gizonezkoen luxuzko jantzien marka sortu zuen eta baita *Fratellone* ardo eta *Defensor* ron enpresak ere. *Místico* jatetxearen jabeetako bat ere bada.

2018an Abelardo De la Espriella Fundazioa sortu zuen, baliabide gutxiko gazteentzako unibertsitate-bekak ematen dituena.

2025ean De la Espriellaren Kolonbiako enpresa multzoak galerak eduki zituen, nahiz eta bere abokatu enpresak emaitza positiboak izan.

Musikaria ere bada, eta operako klasikoak eta Italiako eta Frantziako kantu herrikoiak pop ñabardura modernoekin interpretatzen ditu. 2018an *O Sole Mio* diska kaleratu zuen eta 2022an *Navegante* izenekoa.

### Presidentetzarako hautagaitza

2025eko uztailean esan zuen hautagaitza aurkeztuko zuela 2026ko Kolonbiako hauteskunde presidentzialetan, nahiz eta inoiz ez duen kargurik izan funtzionario publiko gisa eta politikan inolako esperientziarik ez daukan.

José Manuel Restrepo ministro ohia presidenteorde gisa hautatu zuen. Bere kanpainako proposamen ideologikoak ultraeskuindarrak izan ziren.

Lehen itzulian lehen postua lortu zuen, botoen %43.74 lortuta.

### Bizitza pertsonala

Abelardo Espriella Juris eta Maria Eugenia Otero Aldanaren semea da; 2008an Ana Lucia Pinedarekin ezkondu zen, eta lau seme-alaba dituzte: Lucia, Salvador, Filippo eta Francesca.

## Erreferentziak

## Kanpo estekak